Νίκος Μίχος

Ο Νίκος Μίχος είναι Έλληνας πολιτικός και πρώην βουλευτής με το κόμμα της Χρυσής Αυγής, με την οποία βρέθηκε στο επίκεντρο ερευνών για εγκληματική δράση, ρατσιστικές επιθέσεις και αντιδημοκρατική ρητορική και καταδικάστηκε σε έξι χρόνια κάθειρξη για ένταξη σε εγκληματική οργάνωση. 

Στις 13 Σεπτεμβρίου 2019 καταδικάστηκε σε οκτώ μήνες φυλάκιση για την επίθεση στον κοινωνικό χώρο Συνεργείο το 2013, όπου μαζί με άλλα μέλη της Χρυσής Αυγής προκάλεσαν επικίνδυνη σωματική βλάβη σε τρίτους.

Το 2022 αποφυλακίζεται για λόγους υγείας έχοντας εκτίσει περίπου 15 μήνες (25 μήνες μαζί με τα ημερομίσθια στη φυλακή).

Πολιτική σταδιοδρομία 
Εξελέγη βουλευτής Ευβοίας με τη Χρυσή Αυγή στις εκλογές του Μαΐου 2012, του Ιουνίου 2012, του Ιανουαρίου 2015 και του Σεπτεμβρίου 2015, ενώ στις 26 Σεπτεμβρίου 2017 ανεξαρτητοποιήθηκε από την κοινοβουλευτική ομάδα του κόμματος.

Τον Νοέμβριο του 2017 εντάχθηκε στην Ελληνική Λύση του Κυριάκου Βελόπουλου όντας ο πρώτος βουλευτής του νέου κόμματος, όμως αποχώρησε λίγες ημέρες αργότερα.

Τον Ιανουάριο του 2018 προσχώρησε στο ΛΑΟΣ.

Παραπομπές 

Βουλευτές εκλεγμένοι με τη Χρυσή Αυγή
Βουλευτές Ευβοίας
Έλληνες νεοναζιστές
Πολιτικοί Λαϊκού Ορθόδοξου Συναγερμού
Πολιτικοί Ελληνικής Λύσης